**LANKSTINUKAS Nr. 4 - NEGALIOJIMAS**

|  |
| --- |
| **Negaliojimas reiškia, kad valstybės akimis santuoka ar civilinė partnerystė niekada nebuvo sudaryta.**  **Jis gali būti priimtas dėl defektų ar trukdžių - t. y. kad teisiškai negalėjote susituokti su kitu asmeniu ar visiškai nesutikote su minėta santuoka ar nesilaikėte visų teisinių reikalavimų, prieš jums susituokiant.**  **Jei jums buvo išduotas negaliojimo aktas, teismas negalės jums suteikti sutuoktinio išlaikymo ar priimti bet kokios kitos nutarties, kuri priimama gyvenimo skyrium teismo sprendimu ar skyrybų atvejais.**  **Civilinis negaliojimo aktas visiškai skiriasi nuo Bažnyčios pripažinimo negaliojančiu. Bažnyčios pripažinimas negaliojančiu niekaip neįtakoja santuokos valstybės akimis.** |

Šiame lankstinuke terminas „**šalys**“ reiškia susituokusius vyrą ir žmoną ar civilinius partnerius.

Terminas „**šalis**“ reiškia vyrą ar žmoną ar vieną iš civilinių partnerių.

**Ką reiškia negaliojimas?**

Negaliojimas reiškia, kad santuoka ar civilinė partnerystė laikomatarsi niekada nebūtų sudaryta dėl defekto ar kliūties santuokos ar civilinės partnerystės registracijos metu.

**Kaip galiu pripažinti savo santuoką ar civilinę partnerystę negaliojančia?**

Galite kreiptis į teismą, kad jis priimtų nutartį dėl santuokos ar civilinės partnerystės pripažinimo negaliojančia.

**Koks nutarties dėl santuokos ar civilinės partnerystės pripažinimo negaliojančia poveikis?**

Šios nutarties poveikis yra tas tarsi santuoka ar civilinė partnerystė niekada nebūtų egzistavusi valstybės akimis.

**Kokiu pagrindu remiantis teismas gali priimti nutartį dėl negaliojimo?**

Teismas gali priimti nutartį dėl negaliojimo remiantis šiomis priežastimis:-

* **neveiksnumas:** šalys negalėjo susituokti ar sudaryti civilinės partnerystės vienas su kitu pvz.:
  + viena šalis jau buvo susituokusi ar sudariusi civilinę partnerystę, su kitu asmeniu, santuokos ar civilinės partnerystės sudarymo metu;
  + viena šalis yra jaunesnė nei aštuoniolikos metų amžiaus ir neturėjo teismo leidimo; arba
  + civilinės partnerystės atveju, jei šalys nebuvo tos pačios lyties.
* **negautas sutikimas:** viena iš šalių neturėjo visapusiško, laisvo ir kompetentingo sutikimo sudaryti santuoką / civilinę partnerystę, pvz.:
* šalis suteikė savo sutikimą santuokai / civilinei partnerystei prievarta, pvz.: rimtai grasinant;
* šalis suteikė savo sutikimą santuokai / civilinei partnerystei ne laisva valia, pvz.: tėvų reikalavimai;
* Šalis neketino santuokos metu vykdyti svarbios sutarties dalies, pvz.: viena šalis ketino nepalaikyti seksualinių ryšių su kita šalimi ir dėl to nebuvo susitarta tarp jų; (netaikoma civilinės partnerystės atvejais)
* asmuo buvo psichiškai neįgalus santuokos / civilinės partnerystės metu ir jis negalėjo sutikti su minėta santuoka / civiline partneryste;
* **impotencija:** viena iš šalių negali atlikti pilno seksualinio akto su kitu asmeniu. Būtina nustatyti, kad psichologinės ar fizinės impotencijos priežastys yra nepagydamos. (Netaikoma civilinei partnerystei)
* Nesugebėjimas **sukurti ir palaikyti įprastinių santuokinių santykių:** tai galima nustatyti, kai pvz.:
  + viena šalis, nežinant kitai šaliai, sirgo maniakine depresija ar šizofrenija santuokos metu;
  + viena šalis buvo visiškai nesubrendusi santuokos metu.
* Jei nebuvo laikomasi galiojančių santuokos / civilinės partnerystės sukūrimo reikalavimų.

**Kokį poveikį man turi priimta nutartis dėl negaliojimo?**

kai teismas priima nutartį dėl negaliojimo:

* šalys yra laisvos susituokti ar sudaryti naują civilinę partnerystę;
* nei viena iš šalių negali reikalauti išlaikymo iš kitos šalies, kaip sutuoktinio (-ės) ar civilinio (-ės) partnerio (-ės);
* nutartis neturi įtakos šalių išlaikomiems vaikams; bei
* nei viena iš šalių negali reikšti teisių į kitos šalies turtą.

**Ar galiu susituokti pakartotinai, jei priimtas bažnyčios pripažinimas negaliojančiu?**

Bažnyčios pripažinimas negaliojančiu **neturi jokio teisinio** statuso. Kai susituokiate pakartotinai bažnyčioje, **teisiškai** jūsų santuoka **nebus** pripažinta, **jei nebus priimta** nutartis dėl **skyrybų** ar nutartis dėl **negaliojimo** jūsų teisinės santuokos atžvilgiu.

**Kokios mano santuokos / civilinės partnerystės anuliavimo pasekmės?**

Neturite **teisės** susituokti ar sudaryti civilinės partnerystės pakartotinai **daugiau** nei vienu asmeniu. Asmuo, susituokęs su daugiau nei vienu asmeniu, gali būti patrauktas baudžiamojon atsakomybėn už dvipatyste. Kai antroji santuoka / civilinė partnerystė negalioja, šalys:-

* nelaikomos susituokusiomis / sudariusiomis civilinę partnerystę socialinės gerovės mokėjimų tikslais;
* negali teikti prašymo dėl kitos šalies turto (nors jie gali teikti aprūpinimą vienas kitam testamentu); ir
* negali prašyti išlaikymo iš vienas kito.

Jei **neteisėta** santuoka / civilinė partnerystė nutraukiama, šalims neteikiama apsauga, kuri numatyta sutuoktiniams / civiliniams partneriams pagal teisinius reikalavimus. Tačiau šalims gali būti taikoma teisinė apsauga nuo buitinio smurto, jei jie gyveno kartu šešis iš paskutinių devynerių ar dvylikos mėnesių.

Buveinė: „Legal Aid Board“ (Teisinės pagalbos valdyba), Quay Street, Cahirciveen, Co. Kerry, V23 RD36.

Tel.: (066) 947 1000

Faks.: (066) 947 1035

Vietinis tel. Nr.: 1890 615 2000

Tinklapis: [www.legalaidboard.ie](http://www.legalaidboard.ie)